
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 februarie 2017

	Nr.
	4c-7/332 


R A P O R T

asupra propunerii legislative privind modificarea şi completarea Ordonanţei de urgenţă nr.70/2011 privind măsurile de protecţie socială în perioada sezonului rece, aprobată prin Legea nr.92/2012
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 118/2016 din 29 martie 2016, cu dezbaterea pe fond, în procedură obişnuită, a propunerii legislative privind modificarea şi completarea Ordonanţei de urgenţă nr.70/2011 privind măsurile de protecţie socială în perioada sezonului rece, aprobată prin Legea nr.92/2012.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1254/27.11.2015)

· avizul negativ al Comisiei pentru administraţie publică şi amenajarea teritoriului (nr.4c-6/131/19.04.2016)

· avizul negativ al Comisiei pentru buget, finanţe şi bănci 
(nr.4c-2/202/13.04.2016).

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/322/06.04.2016).

· punctul de vedere negativ al Guvernului (nr.387/04.03.2015).
Propunerea legislativă are ca obiect de reglementare modificarea Ordonanţei de urgenţă nr.70/2011 privind măsurile de protecţie socială în perioada sezonului rece, în sensul extinderii aplicării măsurilor de protecţie socială în perioada sezonului rece şi pentru alţi consumatori aflaţi în dificultate.

La dezbaterile care au avut loc în şedinţa comisiei din 15 februarie 2017 a participat, în conformitate cu prevederile art.55 din Regulamentul Camerei Deputaţilor, republicat, d-l Adrian Dobre - Secretar de Stat în Ministerul Muncii şi Justiţiei Locale.
La lucrările comisiei şi-au înregistrat prezenţa 16 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 22 martie 2016.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât aplicarea măsurilor propuse generează influenţe financiare suplimentare asupra bugetului de stat consolidat, iar iniţiatorii nu precizează sursele financiare necesare aplicării măsurii propuse, încălcând astfel şi dispoziţiile art.138 alin.(5) din Constituţia României, precum şi cele ale art.15 alin.(1) din Legea nr.500/2002 privind finanţele publice.

PREŞEDINTE,



SECRETAR,


Adrian SOLOMON


CSÉP Éva-Andrea
Întocmit,

Consilier parlamentar Decebal Stănescu

